Paul Joseph Swain

**Paul Joseph Swain** (født 12. september 1943 i Newark i delstaten New York i USA; død 26. november 2022 i Sioux Falls i South Dakota) var en amerikansk katolsk biskop av Sioux Falls.
## Liv og virke
### Bakgrunn
Paul Swain studerte ved Ohio Northern University og tok en Bachelor of Arts i historie i 1965. I 1967 tok han en Master of Arts i statsvitenskap fra University of Wisconsin–Madison. 

Etter endt utdanning begynte Swain i det amerikanske luftforsvar som etterretningsoffiser. Han tjenestegjorde i Vietnamkrigen og mottok en *[[Bronze Star]]*. Swain ble dimittert fra luftforsvaret i 1972. 

I 1974 tok Swain en *Juris Doctor*-grad fra *University of Wisconsin Law School*. Etter å ha arbeidet i flere år i et advokatfirma, fungerte han som juridisk rådgiver og politisk direktør for Wisconsins guvernør Lee S. Dreyfus fra 1979 til 1983. Etter Dreyfus' pensjonering vendte Swain tilbake til privatpraksis.

Swain konverterte fra metodistkirken til den katolske kirke i en alder av 39 år og ble offisielt tatt opp i den katolske kirken i *Holy Redeemer Parish* i Madison i 1983. Han gikk deretter på *Pope St. John XXIII National Seminary* og tok en mastergrad i teologi i 1988.

### Prest
Han ble ordinert til prest for bispedømmet Madison den 27. mai 1988 i *St. Raphael-katedralen* i Madison av biskop Cletus F. O'Donnell. Han virket i pastoralomsorg for *Sacred Hearts of Jesus and Mary Parish* i Sun Prairie i Wisconsin. Han var senere pastor i *St. Mary of Pine Bluff* i Cross Plains og *St. Bernard* i Middleton, begge i Wisconsin. Swain virket også som assistent for biskopen, visekansler, moderator for kurien og direktør for kallelseskontoret. Ved slutten av sin periode i bispedømmet ble Swain utnevnt til rektor for *St. Raphael-katedralen* og generalvikar.
### Biskop av Sioux Falls
Pave Benedikt XVI utnevnte ham til biskop av Sioux Falls den 31. august 2006. Harry Joseph Flynn, erkebiskop av Saint Paul og Minneapolis, ordinerte ham til biskop den 26. oktober samme år; medkonsekrerende var Robert James Carlson, biskop av Saginaw, og William Henry Bullock, biskop emeritus av Madison.

Pave Frans aksepterte hans aldersbetingede pensjonering den 12. desember 2019.

Paul Joseph Swain døde den 26. november 2022 i Sioux Falls i South Dakota, i en alder av 79 år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Francis Joseph Spellman (1889-1967) *1932
* Kardinal Terence James Cooke (1921-1983) *1965
* Biskop Howard James Hubbard (1938-2023) *1977
* Erkebiskop Harry Joseph Flynn (1933-2019) *1986
* Biskop *Paul Joseph Swain* (1943-2022) *2006

## Referanser